

**Fakultná nemocnica s poliklinikou Nové Zámky**

Slovenská ulica 11 A, 940 34 Nové Zámky

Tel: +421 (0) 35 691 2111 E-mail: [email@nspnz.sk](mailto:email@nspnz.sk) Web: [www.nspnz.sk](http://www.nspnz.sk)

**Výzva na predloženie ponuky na určenie predpokladanej hodnoty zákazky/ výber dodávateľa**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

na predmet zákazky : **Dodávka informačného systému – komplexný personálno-mzdový program**

1. **Identifikácia verejného obstarávateľa**

Názov: Fakultná nemocnica s poliklinikou Nové Zámky

Sídlo: Slovenská ulica 11 A, 940 34 Nové Zámky

Právna forma: príspevková organizácia

Zastúpená: MUDr. Karol Hajnovič – riaditeľ FNsP Nové Zámky

IČO: 173 361 12

DIČ: 2021068324

IČ DPH: SK2021068324

Bankové spojenie: Štátna pokladnica, Radlinského 32, 810 05 Bratislava

BIC/SWIFT: SPSRSKBA

Číslo účtu príjemcu:7000540295/8180

Číslo IBAN : SK88 8180 0000 0070 0054 0295

Názov účtu príjemcu: BÚ neúročený FNsP NZ

**Kontaktná osoba určená pre styk s uchádzačmi:**

Mgr. Hana Cviková, vedúca odboru informatiky, tel. 035/691 2132, [hana.cvikova@nspnz.sk](mailto:hana.cvikova@nspnz.sk)

Mgr. Andrea Hačková - vedúca oddelenia personálnych činností, tel. 035/691 2523, [andrea.hackova@nspnz.sk](mailto:andrea.hackova@nspnz.sk)

Valéria Hipšová, vedúca mzdového oddelenia, tel. 035/691 2825, [valeria.hipsova@nspnz.sk](mailto:valeria.hipsova@nspnz.sk)

**Oddelenie verejného obstarávania:**

Ing. Katalin Szabó, tel. 035/691 2214, [katalin.szabo@nspnz.sk](mailto:katalin.szabo@nspnz.sk)

1. **Predmet zákazky:**

Predmetom zákazky je - dodávka tovaru – Dodávka informačného systému - komplexný personálno-mzdový program“ - dodanie komplexného jednotného personálno-mzdového programového vybavenia a súvisiace služby + technického vybavenia.

Spoločný slovník obstarávania (CPV)

Hlavný predmet

48810000-9 Informačné systémy

1. **Rozdelenie predmetu zákazky na časti**  
     
   Verejný obstarávateľ  vyžaduje predloženie ponuky na dodávku  celého predmetu zákazky.
2. **Opis predmetu zákazky:**

Dodávka komplexného jednotného personálno-mzdového programového vybavenia a s tým súvisiace služby + technického vybavenia.

**Komplexný personálno-mzdový program** pozostáva **z nasledujúcich modulov**:

* 1. Mzdový program
  2. Personálny program
  3. Elektronický Dochádzkový Systém

Systém ako celok musí byť plne kompatibilný musí priamo využívať údaje zamestnancov evidovaných v personálnom systéme aby bola zabezpečená ich automatická synchronizácia a ochrana v zmysle platnej legislatívy o ochrane osobných údajov.

Technické vybavenie:

- dochádzkový terminál - 25 ks

Bližšie definovanie predmetu zákazky tvorí prílohu č. 1 tejto výzvy.

1. **Predpokladaná hodnota zákazky:** Prieskum trhu slúži na výber dodávateľa, ktorý bude zároveň slúžiť na určenie predpokladanej hodnoty zákazky.
2. **Lehota na predkladanie ponúk: 12.4.2022 do 10.00 h.** – ponuka sa predkladá elektronicky v systéme IS EVO
3. **Lehota viazanosti ponúk:** do 30.6.2022
4. **Jazyk ponuky:** Ponuky sa predkladajú v slovenskom jazyku, alebo v jazyku českom.
5. **Kritériá na vyhodnotenie ponúk:**

Jediným kritériom vyhodnotenia cenovej ponuky bude **najnižšia cena v** **eur s DPH** za celý predmet zákazky bez možnosti účtovať ďalšie náklady (cestovné, kopírovanie, administratívne činnosti, CD, papier a iné) (uchádzač uvedie cenu v zmysle prílohy č. 1).

Navrhovanú zmluvnú cenu je potrebné rozpísať:

* cena v eur bez DPH
* výška DPH,
* cena v eur vrátane DPH,
* prípadne uviesť, ak nie ste platcom DPH.

Poradie ponúk sa stanoví od najnižšej ceny po najvyššiu cenu. Úspešným uchádzačom sa stane uchádzač s najnižšou cenou v EUR s DPH.

Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení: navrhovaná zmluvná cena celkom bez DPH, DPH, cena celkom s DPH v EUR.

Ak cenovú ponuku predloží uchádzač, ktorý nie je platcom DPH, na túto skutočnosť vo svojej cenovej ponuke upozorní a predloží cenovú ponuku, ktorá je konečná, nemenná. Pri vyhodnocovaní uchádzača sa bude vyhodnocovať ponuka celková v EUR. Uchádzač do cenovej ponuky uvedie cenu v EUR bez DPH a Cenu v EUR s DPH rovnakú a samotnú DPH nevyjadruje.

1. **Výsledok verejného obstarávania:** Výsledkom verejného obstarávania bude určenie predpokladanej hodnoty zákazky. V prípade, ak všetky predložené ponuky budú porovnateľné a predpokladaná hodnota zákazky určená na základe tohto prieskumu trhu nepresiahne výšku finančného limitu v zmysle zákona o verejnom obstarávaní pre zákazku s nízkou hodnotou bez zverejnenia do 70 000 eur bez DPH, Vaša ponuka môže slúžiť zároveň aj pre účely výberového konania. **S úspešným uchádzačom sa uzavrie zmluva na predmet zákazky.**
2. **Hlavné podmienky financovania a platobné podmienky:** Predmet zákazky sa bude financovať formou bezhotovostného platobného styku na základe faktúry s lehotou splatnosti **60** (šesťdesiat) kalendárnych dní odo dňa doručenia faktúry Objednávateľovi na adresu Objednávateľa. Faktúra musí byť vystavená v súlade s príslušnými právnymi predpismi, najmä v súlade so zákonom č. 222/2004 Z.z. o dani z pridanej hodnoty v znení neskorších predpisov. Ak faktúra nebude obsahovať zákonom stanovené náležitosti alebo nebude vystavená v súlade s touto Zmluvou, má Objednávateľ právo vrátiť ju Dodávateľovi na opravu a doplnenie, pričom u opravenej a doplnenej faktúry nová lehota splatnosti začína plynúť odo dňa doručenia opravenej a doplnenej faktúry Objednávateľovi.

Dodávateľ je povinný vystaviť faktúru do 15 dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný.

Postúpenie pohľadávok veriteľa podľa § 524 a nasl. Zákona č.40/1964 Zb. Občiansky zákonník v znení neskorších predpisov(ďalej len ,,Občiansky zákonník“) bez predchádzajúceho súhlasu dlžníka je zakázané. Právny úkon, ktorým budú postúpené pohľadávky veriteľa v rozpore s dohodou veriteľa a dlžníka podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok dlžníka na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy

Akceptácia ručiteľského vyhlásenia podľa § 303 a nasl. Zákona č. 513/1991 Zb. Obchodného zákonníka v znení neskorších predpisov zo strany veriteľa je bez predchádzajúceho súhlasu dlžníka zakázaná. Právny úkon, ktorým veriteľ akceptuje ručiteľské vyhlásenie tretej osoby, na základe ktorého sa tretia osoba stane dlžníkovým veriteľom v rozpore s dohodou veriteľa a dlžníka podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok dlžníka na (i) náhradu škody aj v rozsahu prevyšujúcom výšku dohodnutej zmluvnej pokuty a (ii) rovnako týmto nie je dotknutý nárok na inú zmluvnú pokutu podľa tejto zmluvy

Veriteľ sa zaväzuje, že pohľadávky vzniknuté z tejto zmluvy nepoužije ako predmet zálohu. Veriteľ sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči dlžníkovi, a to pod sankciou neplatnosti takéhoto úkonu.

Predmet zákazky bude financovaný z vlastných prostriedkov verejného obstarávateľa..

1. **Podmienky účasti:**
2. **ponuku môže predložiť fyzická osoba, právnická osoba alebo skupina takýchto osôb, ktorá na trhu poskytuje služby, ktoré sú predmetom tejto zákazky.**
3. **uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predložila ponuku,**
4. uchádzač nemôže mať uložený zákaz účastivo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

**Ponuka:**

V ponuke predložte nasledovné doklady a dokumenty:

1. Uchádzačom podpísaná a opečiatkovaná cenová ponuka (príloha č. 1) (scan dokladu) – Tabuľka Návrh na plnenia stanoveného kritéria -  **Celková cena v eurách bez DPH, DPH a s DPH**, ktorou sa rozumie celková cena za plnenie predmetu zákazky. V navrhnutej cene požadujeme zahrnúť všetky náklady.
2. Doklad, ktorým uchádzač preukáže oprávnenie podnikať v predmete podnikania na činnosť, ktorá sa vzťahuje na predmet zákazky – uchádzač predloží **neoverenú kópiu dokladu alebo** uvedie názov, číslo oprávnenia, príp. link, na základe ktorého si verejný obstarávateľ overí vo zverejnených profesijných registroch tieto skutočnosti.
3. **Stručný opis ponúkaného riešenia –** za účelom overenia komisiou splnenie požiadaviek na predmet zákazky
4. **Dôvody na zrušenie Výzvy:**

Verejný obstarávateľ môže zrušiť použitý postup zadávania zákazky z nasledovných dôvodov

* nebola predložená žiadna ponuka,
* ani jeden uchádzač nesplnil podmienky Výzvy,
* zmenili sa okolnosti, za ktorých sa vyhlásilo toto verejné obstarávanie,
* verejný obstarávateľ si vyhradzuje právo zrušiť verejné obstarávanie resp. odstúpiť   
  od zmluvy  aj v prípade, ak proces verejného obstarávania nebude akceptovaný   
  zo strany poskytovateľa finančných prostriedkov (MZ SR), alebo v prípade, ak nebudú  finančné prostriedky na realizáciu zákazky zo strany poskytovateľa pridelené.

Verejný obstarávateľ nesmie uzavrieť zmluvu s uchádzačom, ktorý má povinnosť zapísať sa   
do registra partnerov verejného sektora a nie je zapísaný v registri partnerov verejného sektora alebo ktorého subdodávateľ alebo subdodávatelia, ktorí majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.

1. **Iné informácie:**

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Komunikácia medzi verejným obstarávateľom a uchádzačmi bude zabezpečené písomne elektronickou formou cez informačný systém Elektronického verejného obstarávania (ďalej len „IS EVO“). Postup vytvorenia ponuky v zákazke: 1.Zobrazenie formulára ponuky a jeho vyplnenie, 2.Pridanie potrebných príloh ponuky, 3. Vyplnenie štruktúrovaných kritérií, ak ich verejný obstarávateľ nastavil, 4.Odoslanie ponuky verejnému obstarávateľovi.

V Nových Zámkoch, dňa 31.3.2022

Osoba zodpovedná za verejné obstarávanie:

Ing. Katalin Szabó - referentka oddelenia verejného obstarávania .................................................. Ing. Vladimír Lipovský - vedúci odd . verejného obstarávania .................................................

Schválil :

............................................

MUDr. Karol Hajnovič

riaditeľ FNsP Nové Zámky

Prílohy.:

príloha č. 1 - špecifikácia predmetu zákazky

príloha č. 2 - návrh uchádzača na plnenie kritéria

**Príloha č. 2.**

**Návrh uchádzača na plnenie kritéria**

***Názov zákazky :***

**Dodávka informačného systému – komplexný personálno-mzdový program**

pre 1800 zamestnancov:

|  |  |  |  |
| --- | --- | --- | --- |
| **Predmet**  **zákazky** | **Cena v eur**  **bez DPH** | **DPH**  **v eur** | **Cena v eur**  **s DPH** |
| komplexný personálno-mzdový program |  |  |  |
| dochádzkový systém |  |  |  |
| technické vybavenie |  |  |  |
| cena celkom za zákazku: |  |  |  |

Obchodné meno uchádzača:

............................................................................................................................................

Sídlo alebo miesto podnikania:

............................................................................................................................................

E-mailová adresa: ............................................

Tel., mobil: .............................................

Dátum: .............................................

Osoba oprávnená konať v mene uchádzača:

................................................................................

(meno, priezvisko, podpis)